Diari Oficial de la Generalitat Valenciana


Sumari del DOGV 9363, del 16-06-2022 (2022/5368)

RESOLUCIÓ de 6 de juny de 2022, del conseller d'Economia Sostenible, Sectors Productius, Comerç i Treball, de modificació de la Resolució de 7 de desembre de 2018, del conseller d'Economia Sostenible, Sectors Productius, Comerç i Treball, de concessió de les ajudes convocades per la Resolució 29 de desembre de 2017, del director general de Comerç i Consum, per la qual s'efectua la convocatòria anticipada per a l'exercici 2018 de les ajudes en matèria de comerç, consum i artesania, a l'empara de l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania. Expedient CMMOPY.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5368


Data del document
:   06-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 6 de juny de 2022, del conseller d'Economia Sostenible, Sectors Productius, Comerç i Treball, de modificació de la Resolució de 7 de desembre de 2018, del conseller d'Economia Sostenible, Sectors Productius, Comerç i Treball, de concessió de les ajudes convocades per la Resolució 29 de desembre de 2017, del director general de Comerç i Consum, per la qual s'efectua la convocatòria anticipada per a l'exercici 2018 de les ajudes en matèria de comerç, consum i artesania, a l'empara de l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania. Expedient CMMOPY. [2022/5368]  
  
Vist l'expedient CMMOPY/2018/84/46, incoat com a conseqüència de la sol·licitud de subvenció formulada per La Baronia de Turís Coop. Vinícola de Turís, amb NIF V23541452, presentada el 14 de febrer de 2018, acollint-se a la Resolució del director general de Comerç i Consum, de 29 de desembre de 2017, per la qual s'efectua la convocatòria anticipada per a l'exercici 2018 de les ajudes en matèria de comerç, consum i artesania, en relació a l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball per la qual s'aproven les bases reguladores per a la concessió de subvencions en matèria de comerç, consum i artesania, títol II, capítol I, article 18.2.b, AVALEM COMERÇ.  
Vist:  
1. Que per Resolució de 7 de desembre de 2018, del conseller d'Economia Sostenible, Sectors Productius, Comerç i Treball, es resol la concessió de les ajudes convocades per Resolució de 29 de desembre de 2017, del director general de Comerç i Consum, per la qual s'efectua la convocatòria anticipada per a l'exercici 2018 de les ajudes en matèria de comerç, consum i artesania, a l'empara de l'Ordre 14/2016, de 5 d'agost, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, títol II, capítol I, article 18.2.b, expedient CMMOPY, i es denega l'ajuda a La Baronia de Turís Coop. Vinícola de Turís, amb NIF H94955053, per no reunir la condició de beneficiari, de conformitat amb el que es preveu en l'article 5.1 a) a.2, de la citada Ordre 14/2016.  
  
2. Que La Baronia de Turís Coop. Vinícola de Turís, interposa recurs contenciós administratiu davant del Tribunal Superior de Justícia de la Comunitat Valenciana contra la citada resolució de denegació, al·legant falta de motivació de la resolució de denegació, ja que es tracta d'una resolució buida de contingut i per tant comporta una indefensió per quan la mateixa no fa referència a les raons concretes que exclouen a la condició de beneficiària.  
3. Que la Sala Contenciosa Administrativa Secció 4 del Tribunal Superior de Justícia de la Comunitat Valenciana, en data 16 de desembre de 2021, dicta sentència ferma estimatòria de la demanda presentada per La Baronia de Turís Coop. Vinícola de Turís contra la Resolució de 7 de desembre de 2018, del conseller d'Economia Sostenible, Sectors Productius, Comerç i Treball.  
4. Que revisada la documentació justificativa presentada, es comprova que l'import de la despesa susceptible de ser subvencionada ascendeix a 17.898,00 euros en concepte d'equipament comercial.  
5. Que vista l'acta de la Comissió Qualificadora, reunida en data 6 de maig de 2022, en la qual consta la proposta formulada sobre la sol·licitud d'ajuda presentada per La Baronia de Turís Coop. Vinícola de Turís que s'acull a allò que s'ha regulat en el títol II, capítol I, article 18.2.b de l'Ordre 14/2016 i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç, Artesania i Consum, li correspon aplicar un percentatge de suport del 45 % al pressupost elegible de 17.898,00 euros, que es correspon amb un suport real del 45 %.  
6. En conseqüència de tot l'anterior, li correspon la concessió d'una subvenció per import de 8.054,10 euros.  
Vistos els antecedents exposats, resolc:  
  
Primer  
Modificar la Resolució de concessió de data 7 de desembre de 2018, incloent-hi a La Baronia de Turís Coop. Vinícola de Turís, amb NIF A71330080, com a beneficiari, concedint-li una subvenció del 45 % per import de 8.054,10 euros, amb un pressupost elegible de 17.898,00 euros i un suport real del 45 %, per «AVALEM COMERÇ: Equipament comercial», finançant-se amb càrrec a l'aplicació pressupostària 60.57.55.819.15.695.78, línia de subvenció S7537 del pressupost de despeses de la Generalitat per a l'exercici 2022.  
Aquesta ajuda que es concedeix a través de la present resolució està sotmesa al règim de minimis regulat pel Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOL 352, de 24.12.2013).  
La present resolució posa fi a la via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa o potestativament recurs de reposició davant del conseller d'Economia Sostenible, Sectors Productius, Comerç i Treball, en el termini d'un mes comptat des de l'endemà de la seua notificació d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de juny de 2022.- El conseller d'Economia Sostenible, Sectors Productius, Comerç i Treball: Rafael Climent González.